Eutropius, Breviarium Ab urbe condita (upraveno)
14.
1 Successit huic Nero, Caligulae avunculo suo simillimus, qui Romanum imperium et deformavit et diminuit, inusitatae luxuriae sumptuumque (fuit), nam exemplo C. Caligulae in calidis et frigidis lavabatur unguentis, retibus aureis piscabatur, quae blattinis funibus extrahebat.
2 Infinitam senatus partem interfecit, bonis omnibus hostis fuit. Ad postremum se tanto dedecore prostituit, ut et saltaret et cantaret in scaena citharoedico habitu vel tragico.
3 Parricidia multa commisit, fratre, uxore, matre interfectis. Urbem Romam incendit, ut spectaculi eius imaginem cerneret, quali olim Troia capta arserat.
4 In re militari nihil omnino ausus Britanniam paene amisit. Nam duo sub eo nobilissima oppida capta illic atque eversa sunt. Armeniam Parthi sustulerunt legionesque Romanas sub iugum miserunt.
5 Duae tamen sub eo provinciae factae sunt, Pontus Polemoniacus, concedente rege Polemone, et Alpes Cottiae, Cottio rege defuncto.

15.
1 Per haec Romano orbi execrabilis ab omnibus simul destitutus est et a senatu hostis iudicatus est; cum quaereretur ad poenam, quae poena erat talis, ut nudus per publicum ductus, furca capiti eius inserta (= furcā capitis eius insertā nudus per publicum duceretur), virgis usque ad mortem caederetur atque ita praecipitaretur a saxo, e Palatio fugit et in suburbano liberti sui, quod est inter Salariam et Nomentanam viam ad quartum urbis miliarium, se interfecit.
2 Aedificavit Romae thermas, quae ante Neronianae dictae, nunc Alexandrianae appellantur.
3 Obiit (= mortuus est) tricesimo et altero aetatis anno, imperii quarto decimo, atque in eo omnis Augusti familia consumpta est.
Otázky k textu
1.	Byl Nero příbuzný s Caligulou?
2.	Vznikly za Nerona nějaké nové provincie?
3.	Kdo Nerona zavraždil?
4.	Utrpěli za Nerona Římané nějakou vojenskou porážku?
5.	Proč Nero zapálil Ŕím?
6.	Koho z příbuzných zabil?
7.	Nastoupil po Neronovi někdo z Augustova rodu?